Paġna Dawn it-testi huma disponibbli fuq: Lingwa tal-kawża: it-Taljan L-Artikolu 17(1) tad-Direttiva tal-Kunsill 2003/96/KE, tas-27 ta' Ottubru 2003, li tirriforma l-istruttura tal-Komunità dwar tassazzjoni fuq prodotti ta' enerġija u elettriku, għandu jiġi interpretat fis-sens li l-benefiċċji mogħtija, mid-dritt nazzjonali, lill-impriżi b'konsum enerġetiku għoli, bħal dawk iddefiniti f'din id-dispożizzjoni, fuq ammonti, bħal dawk inkwistjoni fil-kawża prinċipali, dovuti biex jiġu koperti l-ispejjeż ġenerali tas-sistema elettrika, jaqgħu taħt il-kunċett ta' "tnaqqis fit-taxxa", suġġett għall-verifika, mill-qorti tar-rinviju, tal-punti ta' fatt u tar-regoli tal-liġi nazzjonali li fuqhom hija bbażata din ir-risposta tal-Qorti tal-Ġustizzja. L-Artikolu 17(1) tad-Direttiva 2003/96 għandu jiġi interpretat fis-sens li ma jipprekludix leġiżlazzjoni nazzjonali li tipprevedi tnaqqis fiskali fuq il-konsum tal-elettriku, favur impriżi b'konsum enerġetiku għoli, fis-sens ta' din id-dispożizzjoni, esklużivament għas-settur tal-manifattura. Lingwa tal-kawża: il-Ġermaniż L-Artikoli 6 u 7 tar-Regolament (KE) Nru 178/2002, tal-Parlament Ewropew u tal-Kunsill, tat-28 ta' Jannar 2002, li jistabilixxi l-prinċipji ġenerali u l-ħtiġijiet tal-liġi dwar l-ikel, li jistabilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta' sigurtà tal-ikel, għandhom jiġu interpretati fis-sens li huma jipprekludu leġiżlazzjoni nazzjonali, bħal dik inkwistjoni fil-kawża prinċipali, li tipprojbixxi l-manifattura, l-ipproċessar jew it-tqegħid fis-suq ta' kwalunkwe suppliment tal-ikel li jkun fih aċidi amminiċi, ħlief fil-każ ta' deroga minn awtorità nazzjonali li għandha setgħa diskrezzjonali f'dan ir-rigward, meta din il-leġiżlazzjoni hija bbażata fuq analiżi tar-riskji li tirrigwarda biss ċerti aċidi amminiċi, fatt li hija l-qorti tar-rinviju li għandha tivverifika. Fi kwalunkwe każ, dawn l-artikoli għandhom jiġu interpretati li jipprekludu tali leġiżlazzjoni nazzjonali, meta din tipprevedi li d-derogi mill-projbizzjoni intiża mill-imsemmija leġiżlazzjoni jistgħu jinħarġu biss għal perijodu determinat anki fil-każ li jiġi stabbilit li s-sustanza ma hijiex perikoluża. Lingwa tal-kawża: l-Ingliż It-tieni subparagrafu tal-Artikolu 13(1) tad-Direttiva tal-Kunsill 2006/112/KE, tat-28 ta' Novembru 2006, dwar is-sistema komuni ta' taxxa fuq il-valur miżjud, għandu jiġi interpretat fis-sens li, f'sitwazzjoni bħal dik fil-kawża prinċipali, korp irregolat mid-dritt pubbliku li jeżerċita attività li tipprovdi l-aċċess għal triq bi ħlas ta' pedaġġ ma għandux jitqies li huwa f'kompetizzjoni mal-operaturi privati li jiġbru pedaġġi fuq toroq oħra b'pedaġġ skont ftehim mal-korp irregolat mid-dritt pubbliku kkonċernat skont dispożizzjonijiet leġiżlattivi nazzjonali. Lingwa tal-proċedura: il-Franċiż L-appell huwa miċħud. Il-Kummissjoni Ewropea hija kkundannata tbati l-ispejjeż tagħha stess kif ukoll dawk sostnuti minn Total SA u Elf Aquitaine SA. L-Awtorità tas-Sorveljanza EFTA għandha tbati l-ispejjeż tagħha stess. Lingwa tal-kawża: il-Ġermaniż Meta dazji fuq l-importazzjoni, inklużi dazji antidumping, jiġu rrimborsati għar-raġuni li jkunu nġabru bi ksur tad-dritt tal-Unjoni, ħaġa li hija l-qorti tar-rinviju li għandha tivverifika, ikun jeżisti obbligu għall-Istati Membri, li jirriżulta mid-dritt tal-Unjoni, li jħallsu l-interessi relattivi għalihom lill-individwi li għandhom dritt għar-rimbors, liema interessi jiddekorru mid-data tal-ħlas minn dawn l-individwi tad-dazji rrimborsati. Lingwa tal-kawża: iċ-Ċek L-Artikolu 8(1) tad-Direttiva 2004/48/KE tal-Parlament Ewropew u tal-Kunsill, tat-29 ta' April 2004, fuq l-infurzar tad-drittijiet tal-proprjetà intellettwali, għandu jiġi interpretat fis-sens li dan japplika għal sitwazzjoni, bħal dik inkwistjoni fil-kawża prinċipali, li fiha, wara l-għeluq definittiv ta' azzjoni li tkun wasslet għall-konstatazzjoni ta' leżjoni ta' dritt tal-proprjetà intellettwali, rikorrent jitlob, fi proċedura awtonoma, informazzjoni dwar l-oriġini u n-netwerks ta' distribuzzjoni tal-oġġetti jew tas-servizzi li jilledu dan id-dritt. Lingwa tal-kawża: il-Ġermaniz Id-dispożizzjonijiet tat-tieni sentenza tal-Artikolu 49(1) tar-Regolament tal-Kummissjoni (UE) Nru 601/2012, tal-21 ta' Ġunju 2012, dwar il-monitoraġġ u r-rapportar ta' emissjonijiet ta' gassijiet serra skont id-Direttiva 2003/87/KE tal-Parlament Ewropew u tal-Kunsill, u tal-punt 10(B) tal-Anness IV ta' dan ir-regolament, sa fejn jinkludu sistematikament fl-emissjonijiet tal-installazzjoni għall-kalċinazzjoni tal-ġir id-diossidu tal-karbonju (CO2) ittrasferit lejn installazzjoni oħra bl-għan tal-produzzjoni ta' karbonat tal-kalċju preċipitat, kemm jekk dan id-diossidu tal-karbonju jiġix irrilaxxat jew le fl-atmosfera, huma invalidi. Lingwa tal-kawża: id-Daniż Il-punt 1 tal-Artikolu 311(1) tad-Direttiva 2006/112/KE, tat-28 ta' Novembru 2006, dwar is-sistema komuni ta' taxxa fuq il-valur miżjud, għandu jiġi interpretat fis-sens li partijiet użati provenjenti minn vetturi li ma għadhomx jintużaw, akkwistati minn impriża ta' riċiklaġġ tal-vetturi mingħand individwu u li huma maħsuba li jinbiegħu mill-ġdid bħala partijiet ta' bdil, jikkostitwixxu "oġġetti użati" fis-sens ta' din id-dispożizzjoni, bil-konsegwenza li l-kunsinni ta' tali partijiet, imwettqa minn negozjanti taxxabbli, huma suġġetti għall-applikazzjoni tal-iskema tal-marġni ta' profitt. Lingwa tal-proċedura: l-Ingliż L-appell huwa miċħud. Toshiba Corp. hija kkundannata għall-ispejjeż. Lingwa tal-kawża: il-Pollakk Id-Direttiva tal-Kunsill 2006/112/KE, tat-28 ta' Novembru 2006, dwar is-sistema komuni ta' taxxa fuq il-valur miżjud, kif emendata bid-Direttiva tal-Kunsill 2010/45/UE, tat-13 ta' Lulju 2010, għandha tiġi interpretata fis-sens li d-detenturi ta' drittijiet ta' riproduzzjoni ma jwettqux provvista ta' servizzi, fis-sens ta' din id-direttiva, lill-produtturi u lill-importaturi ta' tagħmir li jaħżen id-data u ta' apparat għar-reġistrazzjoni u għar-riproduzzjoni li mingħandhom is-soċjetajiet għall-amministrazzjoni kollettiva tad-drittijiet tal-awtur u ta' drittijiet relatati jiġbru, għall-benefiċċju ta' dawn id-detenturi iżda f'isimhom stess, miżati fuq il-bejgħ ta' dan l-apparat u tagħmir. Lingwa tal-kawża: il-Franċiż Permezz ta' digriet tal-25 ta' Novembru 2016 il-Qorti tal-Ġustizzja (L-Għaxar Awla) ċaħdet l-Appell. Lingwa tal-kawża: il-Portugiż Fil-każ li ħaddiem iħalli jiddekorri t-terminu minħabba raġunijiet indipendenti mir-responsabbiltà tiegħu, il-leġiżlazzjonijiet tal-Istati Membri, fid-dawl tal-Artikolu 11 tad-Direttiva 2008/94/KE tal-Parlament Ewropew u tal-Kunsill, tat-22 ta' Ottubru 2008, għandhom jipprevedu terminu addizzjonali għat-tressiq tat-talba tiegħu ta' ħlas, fil-mument li l-ħaddiem jipprova li ma huwiex responsabbli għan-nuqqas ta' osservanza tat-terminu ta' dekadenza? Lingwa tal-kawża: l-Ingliż tannulla d-digriet tal-Qorti Ġenerali tal-11 ta' Ottubru 2016 fil-Kawża T-564/15; tibgħat lura l-kawża quddiem il-Qorti Ġenerali; tikkundanna lill-Kummissjoni għall-ispejjeż tal-kawża, inklużi l-ispejjeż sostnuti quddiem il-Qorti Ġenerali. Il-Qorti Ġenerali wettqet żball ta' liġi meta kkonstatat li r-rikors huwa inammissibbli, ladarba dan ġie indirizzat kontra l-Kummissjoni, li ma hijiex l-awtur tal-att ikkontestat; Il-Qorti Ġenerali wettqet żball ta' liġi meta kkonstatat li r-rikors huwa inammissibbli minħabba li l-att ikkontestat huwa biss ta' natura provviżorja u għalhekk ma huwiex att definittiv; Lingwa tal-kawża: il-Franċiż Lingwa tal-kawża: il-Franċiż Lingwa tal-kawża: il-Franċiż Lingwa tal-kawża: il-Ġermaniż billi ma ħaditx il-miżuri neċessarji sabiex tistabbilixxi mill-ġdid l-konformità tal-vetturi tat-tip 246, 176 u 117 mat-tipi approvati (Artikoli 12 u 30 tad-Direttiva Qafas) billi ma ħaditx il-miżuri neċessarji għall-eżekuzzjoni ta' sanzjonijiet (Artikolu 46 flimkien mal-Artikoli 5 u 18 tad-Direttiva Qafas); u billi laqgħet, fis-17 ta' Mejju 2013, talba mressqa minn Daimler AG, għall-estensjoni tat-tip ta' vettura eżistenti 245G għal vetturi li għalihom approvazzjoni tat-tip oħra kienet diġà ngħatat u għal liema japplikaw il-kundizzjonijiet ġodda previsti mid-Direttiva sistemi ta' kondizzjonament, u b'hekk evitat l-imsemmija direttiva. Il-Kummissjoni titlob ukoll li r-Repubblika Federali tal-Ġermanja tiġi kkundannata għall-ispejjeż. Skont l-Artikolu 12 u l-Anness X tad-Direttiva Qafas, l-Istati Membri huma marbuta, fil-każ ta' nuqqas ta' konformità rigward il-produzzjoni, li jieħdu l-miżuri neċessarji sabiex jiggarantixxu li l-vetturi prodotti jkunu konformi mat-tip approvat. Bl-istess mod, skont l-Artikolu 30 tad-Direttiva Qafas, fil-każ ta' diverġenzi tal-vetturi l-ġodda meta mqabbla mat-tipi approvati, għandhom jittieħdu l-miżuri neċessarji għall-istabbiliment mill-ġdid tal-konformità. Il-produzzjoni u l-vetturi l-ġodda ta' ċerti tipi ta' Daimler AG ikkompletati huma differenti mit-tipi approvati f'dak li jirrigwarda l-użu ta' ċertu refriġerant. L-awtoritajiet Ġermaniżi ma ħadux il-miżuri neċessarji sabiex jistabbilixxu mill-ġdid il-konformità, bi ksur tal-Artikoli 12 u 30 tad-Direttiva Qafas. Barra minn hekk, l-awtoritajiet Ġermaniżi kisru l-Artikolu 46 tad-Direttiva Qafas billi ma adottaw l-ebda sanzjoni kontra l-ksur minn Daimler AG tal-Artikolu 5(1) u l-Artikolu 18 tad-Direttiva Qafas. Fl-aħħar nett, l-awtoritajiet Ġermaniżi evitaw b'mod illeċitu d-Direttiva sistemi ta' kondizzjonament tal-arja billi estendew tip qadim ta' vetturi għat-tipi ta' vetturi msemmija hawn fuq. Lingwa tal-kawża: id-Daniż L-Artikolu 1(1) tad-Direttiva 2003/49/KE moqri flimkien mal-Artikolu 1(4) tal-istess direttiva, għandu jiġi interpretat fis-sens li kumpannija residenti fi Stat Membru li tkun koperta mill-Artikolu 3 tad-Direttiva u, f'ċirkustanzi bħal dawk tal-każ preżenti, tirċievi interessi minn sussidjarja fi Stat Membru ieħor, hija s-"sid benefiċjarju" ta' dawn l-interessi fis-sens tad-Direttiva? Il-kunċett ta' "sid benefiċjarju" fl-Artikolu 1(1) tad-Direttiva 2003/49/KE, moqri flimkien mal-Artikolu 1(4) tal-istess direttiva, għandu jiġi interpretat skont il-kunċett korrispondenti fl-Artikolu 11 tal-Mudell ta' Konvenzjoni Fiskali tal-OECD tal-1977? Jekk id-domanda 1.1 tingħata risposta fl-affermattiv, il-kunċett għandu f'dak il-każ jiġi interpretat biss fid-dawl tal-kummentarju dwar l-Artikolu 11 tal-Mudell ta' Konvenzjoni Fiskali tal-OECD tal-1977 (paragrafu 8), jew jistgħu jiġu inkorporati kummentarji sussegwenti fl-interpretazzjoni, inklużi ż-żidiet magħmula fl-2003 rigward "kumpanniji conduit" (paragrafu 8.1, issa paragrafu 10.1) u ż-żidiet magħmula fl-2014 dwar "obbligi kuntrattwali jew legali" (paragrafu 10.2)? Jekk il-kummentarji tal-2003 jistgħu jiġu inkorporati fl-interpretazzjoni, hija f'dak il-każ kundizzjoni sabiex kumpannija titqies li ma hijiex "sid benefiċjarju" fis-sens tad-Direttiva 2003/49/KE li fil-fatt kien hemm allokazzjoni ta' fondi lil dawk il-persuni li huma meqjusa mill-Istat li fih il-persuna li tħallas l-interessi hija residenti bħala "is-sidien benefiċjarji" tal-interessi inkwistjoni, u – jekk dan huwa l-każ – hija f'dak il-każ kundizzjoni oħra li l-mogħdija effettiva sseħħ f'punt qrib fiż-żmien għall-ħlas tal-interessi u/jew isseħħ bħala ħlas ta' interessi? X'importanza għandu għall-evalwazzjoni tal-kwistjoni dwar jekk ir-riċevitur tal-interessi għandux jitqies bħala "sid benefiċjarju" għall-finijiet tad-Direttiva jekk il-qorti tar-rinviju, wara evalwazzjoni tal-fatti tal-każ, tikkonkludi li r-riċevitur – mingħajr ma kien obbligat kuntrattwalment jew legalment li jgħaddi l-interessi rċevuti lil persuna oħra – ma kellux id-dritt "sħiħ" ta' "użufrutt" fuq l-interessi kif imsemmi fil-Kummentarji tal-2014 fuq il-Mudell ta' Konvenzjoni Fiskali tal-1977? L-invokazzjoni minn Stat Membru tal-Artikolu 5(1) tad-Direttiva fuq l-applikazzjoni ta' dispożizzjonijiet nazzjonali għall-prevenzjoni tal-frodi u l-abbuż, jew tal-Artikolu 5(2) tad-Direttiva, tippreżupponi li l-Istat Membru inkwistjoni jkun adotta dispożizzjoni nazzjonali speċifika li timplementa l-Artikolu 5 tad-Direttiva, jew li d-dritt nazzjonali jinkludi dispożizzjonijiet jew prinċipji ġenerali dwar il-frodi, l-abbuż u l-evażjoni fiskali li jistgħu jiġu interpretati skont l-Artikolu 5? Jekk id-domanda 2 tingħata risposta fl-affermattiv, jista' l-paragrafu 2(2)(d) tal-Liġi dwar it-taxxa fuq il-kumpanniji, li jipprovdi li r-responabbiltà limitata għat-taxxa fuq id-dħul mill-interessi ma tinkludix "interessi li huma eżenti mit-taxxa taħt id-Direttiva 2003/49/KE dwar sistema komuni ta' tassazzjoni applikabbli għall-pagamenti ta' imgħax u ta' royalties bejn kumpanniji assoċjati ta' Stati Membri differenti", għalhekk jitqies bħala dispożizzjoni nazzjonali speċifika kif imsemmija fl-Artikolu 5 tad-Direttiva? Dispożizzjoni fi ftehim dwar it-taxxa doppja bejn żewġ Stati Membri u abbozzata skont il-Mudell ta' Konvenzjoni Fiskali tal-OECD, skont liema t-tassazzjoni fuq l-interessi tiddependi fuq jekk ir-riċevitur tal-interessi jitqiesx li huwa s-sid benefiċjarju tal-interessi, hija dispożizzjoni konvenzjonali kontra l-abbuż koperta mill-Artikolu 5 tad-Direttiva? Stat Membru li ma jixtieqx jirrikonoxxi li kumpannija fi Stat Membru ieħor hija s-sid benefiċjarju tal-interessi u jallega li l-kumpannija fl-Istat Membru l-ieħor hija hekk imsejħa kumpannija conduit artifiċjali, huwa obbligat taħt id-Direttiva 2003/49/KE jew taħt l-Artikolu 10 KE li jiddikjara liema dak l-Istat Membru f'dak il-każ iqis li huwa s-sid benefiċjarju? Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-EUIPO, tat-30 ta' April 2008 (Każ R 1630/2006-2), dwar proċedimenti ta' oppożizzjoni bejn Portela & Ca. u M. Rath. Ir-rikors huwa miċħud. Matthias Rath huwa kkundannat għall-ispejjeż. Lingwa tal-kawża: il-Grieg Minn naħa, talba, ibbażata fuq l-Artikolu 272 TFUE u intiża sabiex tiġi ddikkjarata infondata t-talba tal-Kummissjoni għar-rimbors ta' somma mħallsa lir-rikorrenti b'eżekuzzjoni tal-ftehim Nru 216088 għall-finanzjament tal-proġett intitolat "Pjattaforma ta' segwitu u ta' dijanjostika għall-mard awto-immuni", konkluż fil-kuntest tas-seba' programm-qafas tal-Komunità Ewropea għall-azzjonijiet ta' riċerka, ta' żvilupp teknoloġiku u ta' demostrazzjoni (2007-2013), u, min-naħa l-oħra, kontrotalba intiża sabiex tinkiseb il-kundanna tar-rikorrenti għar-rimbors ta' somma indebitament imħallsa b'eżekuzzjoni ta' dan il-ftehim. Ir-rikors ippreżentat minn ANKO AE Antiprosopeion, Emporiou kai Viomichanias huwa miċħud. ANKO AE Antiprosopeion, Emporiou kai Viomichanias hija kkundannata tħallas lill-Kummissjoni Ewropea s-somma ta' EUR 377 733,93, flimkien mal-interessi moratorji mit-3 ta' Mejju 2014 u sal-ħlas integrali tal-imsemmija somma, bir-rata ta' 3,75 %. ANKO AE Antiprosopeion, Emporiou kai Viomichanias hija kkundannata għall-ispejjeż. Lingwa tal-kawża: il-Grieg Minn naħa, talba, ibbażata fuq l-Artikolu 272 TFUE u intiża sabiex tiġi ddikkjarata infondata t-talba tal-Kummissjoni għar-rimbors ta' somma mħallsa lir-rikorrenti b'eżekuzzjoni tal-ftehim Nru 508015 għall-finanzjament tal-proġett intitolat "Skambju ta' għarfien u għajnuna għat-teħid ta' deċiżjonijiet għall-professjonisti tas-saħħa", konkluż fil-kuntest tas-sitt programm-qafas tal-Komunità Ewropea għall-azzjonijiet ta' riċerka, ta' żvilupp teknoloġiku u ta' demostrazzjoni (2002-2006), u, min-naħa l-oħra, kontrotalba intiża sabiex tinkiseb il-kundanna tar-rikorrenti għar-rimbors ta' somma indebitament imħallsa b'eżekuzzjoni ta' dan il-ftehim. Ir-rikors ippreżentat minn ANKO AE Antiprosopeion, Emporiou kai Viomichanias huwa miċħud. ANKO AE Antiprosopeion, Emporiou kai Viomichanias hija kkundannata tħallas lill-Kummissjoni Ewropea s-somma ta' EUR 296 149,77, flimkien mal-interessi moratorji mit-3 ta' Mejju 2014 u sal-ħlas integrali tal-imsemmija somma, bir-rata ta' 3,75 %. ANKO AE Antiprosopeion, Emporiou kai Viomichanias hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tal-Ewwel Bord tal-Appell tal-EUIPO tas-26 ta' Marzu 2015 (Każ R 1369/2014-1), dwar proċedimenti ta' oppożizzjoni bejn Sun System Kereskedelmi és Szolgáltató u Hollandimpex Kereskedelmi és Szolgáltató. Ir-rikors huwa miċħud. Sun System Kereskedelmi és Szolgáltató Kft. hija kkundannata kemm għall-ispejjeż tagħha kif ukoll għal dawk sostnuti mill-Uffiċċju tal-Proprjetà Intellettwali tal-Unjoni Ewropea (EUIPO). Lingwa tal-kawża: il-Franċiż L-appell huwa miċħud. LP għandu jbati l-ispejjeż tiegħu kif ukoll dawk sostnuti mill-Uffiċċju Ewropew tal-Pulizija (Europol) fil-kuntest ta' din l-istanza. Lingwa tal-kawża: l-Ingliż Ir-rikors huwa miċħud. Association Justice & Environment, z.s., hija kkundannata għall-ispejjeż. Lingwa tal-kawża: il-Franċiż Ir-rikors huwa miċħud. Nausicaa Anadyomène SAS u l-Banque d'escompte huma kkundannati għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-EUIPO, tat-3 ta' Diċembru 2015 (Każ R 613/2015-2), dwar applikazzjoni għar-reġistrazzjoni tas-sinjal verbali STRONG BONDS. TRUSTED SOLUTIONS. bħala trade mark tal-Unjoni Ewropea. Ir-rikors huwa miċħud. Solenis Technologies LP hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-EUIPO tad-9 ta' Frar 2016 (Każ R 719/2015-2), dwar proċedimenti ta' oppożizzjoni bejn Anton Riemerschmid Weinbrennerei und Likörfabrik u Viña y Bodega Botalcura. Ir-rikors huwa miċħud. Anton Riemerschmid Weinbrennerei und Likörfabrik GmbH & Co. KG hija kkundannata li tbali l-ispejjeż rispettivi tagħha kif ukoll dawk sostnuti mill-Uffiċċju tal-Proprjetà Intellettwali tal-Unjoni Ewropea (EUIPO). Lingwa tal-kawża: il-Franċiż Rikors taħt l-Artikolu 263 TFUE intiż li jikseb l-annullament tad-Deċiżjoni C(2014) 7850 finali tal-Kummissjoni, tat-28 ta' Ottubru 2014, dwar l-għajnuna mill-Istat SA.2014/N 38271 – Franza – Pjan ta' stimulu tal-awtostradi. Ir-rikors huwa miċħud bħala inammissibbli. Ma hemmx lok li tingħata deċiżjoni fuq it-talba għal intervent tar-Repubblika Franċiża. Ir-Repubblika Franċiża għandha tbati l-ispejjeż tagħha marbuta mat-talba għal intervent tagħha. Lingwa tal-kawża: il-Franċiż tiddikjara r-rikors preżenti ammissibbli u fondat; konsegwentement, tannulla d-deċiżjoni tal-Kummissjoni ta' ċaħda ta' komunikazzjoni tad-data ta' natura personali li tirrigwarda lir-rikorrent, adottata fis-16 ta' Ġunju 2016; tikkundanna lill-konvenuta għall-ispejjeż kollha. Insostenn tar-rikors tiegħu, ir-rikorrent jinvoka motiv wieħed, ibbażat fuq il-ksur tar-Regolament (KE) Nru 45/2001 tal-Parlament Ewropew u tal-Kunsill, tat-18 ta' Diċembru 2000, dwar il-protezzjoni ta' individwu fir-rigward tal-ipproċessar ta' data personali mill-istituzzjonijiet u l-korpi tal-Komunità u dwar il-movement liberu ta' dak id-data (ĠU Edizzjoni Speċjali bil-Malti, Kapitolu 13, Vol. 26, p. 102) u, b'mod partikolari, tal-Artikoli 8, 13 u 20 tiegħu. Ir-rikorrent isostni wkoll il-ksur tad-dritt fundamentali ta' aċċess għad-data personali u tad-dritt għar-rispett tal-ħajja privata, kif ukoll il-ksur tal-prinċipji tad-drittijiet tad-difiża, tal-opportunitajiet ugwali għall-partijiet u tad-dritt għal amministrazzjoni tajba. Id-deċiżjoni kkontestata għandha barra minn hekk titqies li hija vvizzjata b'motivazzjoni irregolari u infondata. Dawn l-illegalitajiet kollha jikkostitwixxu nuqqasijiet tali li kkawżaw dannu reali u ċert lir-rikorrent. Lingwa tar-rikors: il-Ġermaniż tannulla d-deċiżjoni kkontestata; tikkundanna lill-EUIPO għall-ispejjeż ta' din il-kawża u tal-proċedimenti għal dikjarazzjoni ta' invalidità quddiem il-Bord tal-Appell u quddiem id-Diviżjoni tal-Kanċellazzjoni. Ksur tal-Artikoli 52, 56, 63, 75 u 76 tar-Regolament Nru 207/2009; Ksur tar-Regoli 50, 55 u 94 tar-Regolament Nru 2868/95; Ksur tal-Artikolu 12 tar-Regolament Nru 216/96; Ksur tal-Artikolu 6 tal-KEDB; Ksur tal-Artikoli 47 u 48 tal-Karta tad-Drittijiet Fundamentali. Lingwa tal-kawża: l-Ingliż tannulla d-deċiżjoni tal-Parlament Ewropew tal-25 ta' Ottubru 2016 li ma tħarisx l-immunità u l-privileġġi tar-rikorrenti, tiddeċiedi dwar it-talba tar-rikorrenti sabiex il-Parlament jiddefendi l-immunità u l-privileġġi tagħha skont l-Artikolu 8 tal-Protokoll dwar il-Privileġġi u l-Immunitajiet tal-Unjoni Ewropea, tikkumpensa għad-danni morali sostnuti mir-rikorrenti bħala riżultat ta' din id-deċiżjoni, tikkundanna lill-konvenut għall-ispejjeż sostnuti mir-rikorrenti. Insostenn tar-rikors tagħha, ir-rikorrenti tinvoka erba' motivi. L-ewwel motiv ibbażat fuq l-allegat ksur tal-Artikolu 6 tal-Konvenzjoni Ewropea tad-Drittijiet tal-Bniedem li jirriżulta min-nuqqas mill-Kumitat tal-Parlament Ewropew għall-Affarijiet Legali u mill-Parlament Ewropew milli jisimgħu l-provi prodotti mir-rikorrenti. It-tieni motiv ibbażat fuq l-allegat ksur tal-Artikolu 6 tal-Konvenzjoni Ewropea tad-Drittijiet tal-Bniedem li jirriżulta min-nuqqas mill-Kumitat tal-Parlament Ewropew għall-Affarijiet Legali u mill-Parlament Ewropew milli jispjegaw b'mod adegwat ir-raġunijiet li wasslu għad-deċiżjoni li ma jiddefendux l-immunità tar-rikorrenti skont l-Artikolu 8 tal-Protokoll dwar il-Privileġġi u l-Immunitajiet tal-Unjoni Ewropea. It-tielet motiv ibbażat fuq l-allegat ksur tal-Artikoli 6 u 11 tal-Konvenzjoni Ewropea tad-Drittijiet tal-Bniedem li jirriżulta min-nuqqas mill-Kumitat tal-Parlament Ewropew għall-Affarijiet Legali u mill-Parlament Ewropew milli jinżamm smigħ imparzjali. Ir-raba' motiv ibbażat fuq l-allegat żball gravi ta' liġi mill-Kumitat tal-Parlament Ewropew għall-Affarijiet Legali u lmil-Parlament Ewropew. Lingwa tal-kawża: il-Franċiż tannulla d-deċiżjoni tal-Awtorità tal-Ħatra tal-Kunsill tat-8 ta' Frar 2016 li tirrifjuta li tirrikonixxi l-invalidità tar-rikorrent riżultanti minn mard ikkaġunat mix-xogħol fis-sens tal-Artikolu 78(5) tar-Regolamenti tal-Persunal tal-Unjoni Ewropea; tikkundanna lill-Kunsill tal-Unjoni Ewropea għall-ispejjeż. Insostenn tar-rikors tiegħu, ir-rikorrent jinvoka żewġ motivi. L-ewwel motiv huwa bbażat fuq żball manifest ta' evalwazzjoni u fuq interpretazzjoni żbaljata tal-kunċett ta' mard ikkaġunat mix-xogħol mil; l-kummissjoni tal-invalidità u mill-Awtorità tal-Ħatra tal-Kunsill. Ir-rikrrent jikkontesta b'mod partikolari il-konklużjonijiet tal-imsemmija kummissjoni li jistabbilixxu li: s-sindrome tal-kanal tal-karpru ma jistax jiġi rikonoxxut bħala mard ikkaġunat mix-xogħol; dak li wassal għall-inkapaċità tar-rikorrent li jirritorna għax-xogħol ma huwiex is-sindrome tal-kanal tal-karpru, iżda is-sindrome tal-algonewrodistrofija li żviluppat wara l-operazzjoni kirurġika f'idejh ix-xellugija. It-tieni motiv huwa bbażat fuq ksur tal-obbligu ta' motivazzjoni, sa fejn il-kummissjoni tal-invalidità ma pprovdietx, sal-grad rikjest mil-liġi, spjegazzjonijiet dwar ir-raġunijiet li wassluha sabiex twarrab ir-rapporti mediċi preċedenti li jikkonfermaw b'mod ċar l-oriġini professjonali tal-mard tar-rikorrent, previst bħala "sindrome tal-kanal tal-karpru kkomplikat b'algonewrodistrofija". Lingwa tal-kawża: il-Franċiż tiddikjara dan ir-rikors ammissibbli u fondat; konsegwentement: tannulla d-deċiżjoni tas-27 ta' Mejju 2016 tal-Uffiċċju għall-Infrastruttura u l-Loġistika – il-Lussemburgu, li tirreġistra l-wild tar-rikorrent fid-daycare centre ta' Bertrange Mamer u, għaldaqstant, tirrifjuta d-dħul tiegħu fid-daycare centre ta' Kirchberg; tannulla d-deċiżjoni tas-7 ta' Ottubru 2016 tal-Parlament Ewropew li tiċħad l-ilment tar-rikorrent tas-6 ta' Ġunju 2016 kontra din id-deċiżjoni; tordna l-ħlas ta' kumpens għad-danni materjali u morali subiti; tikkundanna lill-konvenut għall-ispejjeż kollha. Insostenn tar-rikors tiegħu, ir-rikorrent jinvoka żewġ motivi. L-ewwel motiv ibbażat fuq ksur tal-Artikoli 21 tal-Karta tad-Drittijiet Fundamentali tal-Unjoni Ewropea (iktar 'il quddiem il-"Karta") u tal-Artikolu 1(d) tar-Regolamenti tal-Persunal tal-Unjoni Ewropea, fuq il-ksur tal-prinċipju ta' non-diskriminazzjoni u fuq il-ksur tar-regoli dwar l-oneru tal-prova. F'dan ir-rigward, ir-rikorrent jilmenta li l-konvenut ikkonċeda derogi lil familji oħra, filwaqt li dan irrifjutalu tali deroga mingħajr ma kien iġġustifikat trattament differenti minħabba xi ċirkustanzi oġġettivi. It-tieni motiv ibbażat fuq żbalji manifesti ta' evalwazzjoni, fuq il-ksur tal-prinċipju ta' amministrazzjoni tajba u tad-dmir ta' diliġenza u tal-Artikolu 41 tal-Karta, li bihom hija vvizzjata d-deċiżjoni kkontestata. Lingwa tal-kawża: iċ-Ċek tikkundanna lill-Kummissjoni Ewropea għall-ispejjeż. Insostenn tar-rikors tagħha, ir-rikorrenti tinvoka żewġ motivi. Billi adottat ir-Regolament ikkontestat, il-Kummissjoni interferixxiet fir-rekwiżiti nazzjonali Ċeki fil-qasam tal-iżnaturament komplet tal-alkoħol, minkejja l-fatt li r-Repubblika Ċeka ma kienet bagħtet ebda komunikazzjoni lill-Kummissjoni skont l-Artikolu 27(3) tad-Direttiva 92/83 u li l-Kummissjoni kienet ripetutament, min-naħa l-oħra, ikkomunikat li ma kinitx taqbel ma' dan l-approċċ. Skont l-Artikolu 27(4) tad-Direttiva 92/83, ma huwiex madankollu awtorizzat li jkun hemm interferenza mar-rekwiżiti nazzjonali ta' Stat Membru għall-iżnaturament komplet tal-alkoħol mingħajr awtorizzazzjoni minn dan l-Istat Membru. It-tieni motiv huwa bbażat fuq ksur tal-Artikolu 27(1)(a) tad-Direttiva 92/83 L-ewrożnaturant 1:1:1 ma jissodisfax l-għan ta' din id-dispożizzjoni sa fejn ma jagħtix garanzija suffiċjenti għall-ġlieda kontra l-frodi fiskali. Fil-fatt, l-ewrożnaturant 1:1:1 huwa taħlita żnaturenti dgħajfa ħafna, peress li l-alkoħol żnaturat b'din it-taħlita jista' jintuża b'mod abbużiv għall-finijiet tal-produzzjoni ta' xorb alkoħoliku. Lingwa tal-kawża: it-Taljan tannulla d-deċiżjoni fl-intier tagħha; tikkundanna lill-Kummissjoni għall-ispejjeż. Fastweb S.p.A titlob l-annullament tad-deċiżjoni tal-Kummissjoni Ewropea, tal-1 ta' Settembru 2016, li permezz tagħha l-Kummissjoni Ewropea awtorizzat il-konċentrazzjoni fil-Każ M.7758 Hutchinson 3G Italy/WIND/JV, konformement mal-Artikolu 8(2) tar-Regolament tal-Kunsill Nru 139/2004, tal-20 ta' Jannar 2004, dwar il-kontroll ta' konċentrazzjonijiet bejn impriżi ("Regolament Komunitarju dwar il-konċentrazzjonijiet) (ĠU Edizzjoni Speċjali bil-Malti, Kapitolu 8, Vol. 3, p. 40), li tiddikjara kompatibbli mas-suq intern it-tranżazzjoni li permezz tagħha Hutchison Europe Telecommunications (HET) u VimpelCom Luxembourg Holdings (VIP) jakkwistaw il-kontroll konġunt ta' impriża ta' kostituzzjoni ġdida (joint venture jew JV) billi jikkonferixxu fuq tali JV l-attivitajiet rispettivi tagħhom fis-settur tat-telekomunikazzjonijiet fl-Italja, liema kompatibbiltà hija suġġetta għal kundizzjonijiet u obbligi intiżi għad-dħul fis-suq intern ta' operatur ta' netwerk ġdid (MNO). Insostenn tar-rikors tagħha, ir-rikorrenti tinvoka seba' motivi. L-ewwel motiv, ibbażat fuq ksur tal-forom proċedurali sostanzjali, tal-prinċipju ta' amministrazzjoni tajba u ta' trasparenza kif ukoll tal-Artikolu 8 tar-regolament. L-investigazzjoni tal-Kummissjoni hija vvizzjata b'nuqqasijiet serji u manifesti, fuq kollox ta' natura proċedurali, b'mod partikolari: (A) nuqqasijiet li twettqu qabel ma ġew sottomessi l-impenji finali, li jinkludu nuqqas, fil-preżenza ta' diversi kandidati interessati fil-pakkett ta' miżuri, ta' proċedura trasparenti u nondiskriminatorja li tiggarantixxi l-għażla tal-aħjar kandidat, kif ukoll l-aċċettazzjoni żbaljata ta' rimedju preventiv "fix-it-first" li ġie propost tard wisq fil-proċedura; u (B) nuqqasijiet fl-investigazzjoni li twettqu wara li ġew sottomessi l-impenji finali, b'mod partikolari, in-nuqqas li jiġu evalwati ċerti aspetti ta' dawn l-impenji (pereżempju fir-rigward tal-ftehim dwar ir-roaming) u n-nuqqas ta' evalwazzjoni suffiċjenti dwar in-natura adatta tal-kandidat akkwirenti, liema nuqqasijiet saru iktar manifesti minħabba l-assenza ta' "market test". It-tieni motiv, ibbażat fuq żball manifest ta' evalwazzjoni u fuq nuqqasijiet fl-investigazzjoni tal-Kummissjoni sa fejn il-Kummissjoni qieset li d-dħul ta' MNO ġdid kien fih innifsu suffiċjenti sabiex jeskludi l-effetti orizzontali tal-konċentrazzjoni, mingħajr kunsiderazzjoni tal-fatturi li kienu ddeterminaw is-suċċess tad-dħul ta' H3G, sussidjarja li hija l-proprjetà esklużiva ta' Hutchinson li permezz tagħha topera din tal-aħħar. F'dan ir-rigward, ir-rikorrenti ssostni li l-Kummissjoni, b'mod partikolari, ma vverifikatx jekk l-MNO l-ġdid kellux għad-dispożizzjoni tiegħu (kemm fis-suq tal-imnut kif ukoll fis-suq tal-ingrossa) kapaċità operazzjonali, kundizzjonijiet ekonomiċi u inċentivi li minn tal-inqas kienu ekwivalenti, fl-intier tagħhom, għal dawk ta' H3G, li matul l-ewwel snin kienet topera f'suq li kien qiegħed jespandi malajr. Barra minn hekk, il-Kummissjoni kellha tieħu inkunsiderazzjoni l-effett fuq id-dinamika kompetittiva tal-asimetrija tar-rata ta' terminazzjoni li bbenefikat minnha H3G, li għalhekk kellha vantaġġ kunsiderevoli meta mqabbla ma' MNO oħra. It-tielet motiv, ibbażat fuq żball manifest ta' evalwazzjoni tal-pakkett ta' impenji. Ir-rikorrenti ssostni f'dan ir-rigward li l-paragun mal-allokazzjoni relatata mal-frekwenza ta' H3G qabel l-amalgamazzjoni tqajjem dubji serji dwar in-natura adatta tal-allokazzjoni prevista fl-impenji finali. Barra minn hekk, il-Kummissjoni bbażat ruħha fuq avvenimenti futuri u inċerti, bħall-parteċipazzjoni tal-MNO l-ġdid f'seħjiet għal offerti futuri, mingħajr madankollu ma ħadet inkunsiderazzjoni l-ispejjeż għolja marbuta mat-tiġdid imminenti u mar-"refarming" tal-frekwenzi ttrasferiti. Il-Kummissjoni aċċettat it-trasferiment ta' numru inadegwat ta' siti, billi bbażat ruħha fuq ftehimiet inċerti mat-Tower Companies. Fl-aħħar nett, il-ftehim tranżitorju konkluż mal-partijiet notifikanti, li għandu struttura bbażata fuq il-kapaċità, inaqqas sostanzjalment l-inċentiv għall-investiment. Ir-raba' motiv, ibbażat fuq nuqqas ta' investigazzjoni sa fejn l-analiżi tal-konċentrazzjoni u tal-impenji hija bbażata fuq il-premessa żbaljata li l-prezz huwa l-uniku fattur kompetittiv sinjifikanti fis-suq rilevanti. Ir-rikorrenti ssostni li l-Kummissjoni ma ħaditx inkunsiderazzjoni l-fatt li l-kwalità u l-kopertura tan-netwerk għandhom sinjifikat paragunabbli, u ma kellhiex tillimita ruħha għal analiżi statika tal-preferenzi ta' kampjun parzjali ħafna ta' utenti, li jappartjenu għall-kategorija ta' "infiq minimu". Barra minn hekk, il-Kummissjoni ma ħaditx inkunsiderazzjoni l-importanza prospettiva tal-agglomerazzjoni, li hija deċiżiva għal parteċipant ġdid fis-suq, li jeħtieġ inċentiv addizzjonali meta mqabbel ma' operatur stabbilit (bħal H3G). L-għażla ta' akkwirent li kapaċi jindirizza d-domanda konverġenti kienet tiżgura effikaċja u sostenibbiltà ta' impenji fiż-żmien. Il-ħames motiv, ibbażat fuq evalwazzjoni żbaljata tan-natura adatta tal-impenji li jeskludu t-tħassib dwar l-effetti koordinati fis-suq tal-imnut. Ir-rikorrenti ssostni li, sabiex ikun jista' jaġixxi b'mod aggressiv u "jikser" il-bilanċ kollużiv, il-parteċipant ġdid fis-suq għandu jkun jista' jaġixxi indipendentement minn MNOs oħra. Madankollu, il-formola magħżula għat-tqegħid għad-dispożizzjoni ta' riżorsi (ftehimiet ta' roaming u MOCN nazzjonali) toħloq dipendenza mill-qrib bejn l-MNO l-ġdid u l-JV għal perijodu estiż. Id-deċiżjoni kkontestata hija wkoll vvizzjata b'nuqqas ta' twettiq ta' investigazzjoni xierqa dwar il-kompatibbiltà ta' kuntratti ta' roaming/MOCN nazzjonali mal-Artikolu 101 TFUE. Is-sitt motiv, ibbażat fuq in-natura inadatta tal-impenji li jindirizzaw it-tħassib kompetittiv dwar is-suq tal-ingrossa. Ir-rikorrenti ssostni li, b'mod partikolari, il-Kummissjoni wettqet żball fir-rikostruzzjoni tax-xenarju kontrofattwali u meta ma eżiġiet ebda miżura speċifika, billi bbażat ruħha esklużivament fuq il-fatt li Iliad ser ikollu inċentiv li joffri tali servizzi minkejja n-nuqqas ta' miżuri f'dan is-sens u l-esperjenza ta' dan l-operatur fi Franza. Kuntrarjament, l-impenji jinċentivaw lill-MNO l-ġdid jidentifika u jakkwista speċifikament u unikament il-klijentela ta' ORVM. Is-seba' motiv, ibbażat fuq ksur tal-Artikolu 8(2) tar-Regolament Nru 139/2004 u ksur tal-prinċipju ta' amministrazzjoni tajba. Ir-rikorrenti ssostni li l-Kummissjoni aċċettat lil Iliad bħala akkwirent adatt mingħajr ma ħadet inkunsiderazzjoni r-riskji marbuta mal-effikaċja tal-impenji inerenti għad-dħul ta' parteċipant ġdid fis-suq bil-karatteristiċi tiegħu u mingħajr ma pprevediet garanziji adatti fl-impenji, b'mod partikolari fir-rigward tal-kwalità/kopertura tan-netwerk. Lingwa tal-kawża: il-Franċiż tannulla d-Deċiżjoni tal-Parlament Ewropew li tneħħi l-immunità parlamentari mir-rikorrent, bid-data tat-22 ta' Novembru 2016 u li tadotta r-Rapport Nru A8-3019/2016 ta' [X]; tikkundanna lill-Parlament Ewropew li jħallas lil J-F. Jalkh is-somma ta' EUR 8 000 għal kumpens tad-dannu morali subit; tikkundanna lill-Parlament Ewropew għall-ispejjeż kollha tal-istanza; tikkundannna lill-Parlament Ewropew li jħallas lil J-F. Jalkh, bħala rimbors tal-ispejjeż li jistgħu jinġabru, is-somma ta' EUR 5 000. Insostenn tar-rikors tiegħu, ir-rikorrent jinvoka disa' motivi. L-ewwel motiv ibbażat fuq ksur tal-Artikolu 19 tal-Protokoll dwar il-privileġġi u l-immunitajiet tal-Komunitajiet Ewropej. Ir-rikorrent jqis li l-Parlament għamel applikazzjoni żbaljata tar-regoli relatati mal-immunità tat-deputati tal-Parlament Franċiż, u jippretendi li jħawwad l-Artikoli 8 u 9 tal-Protokoll Nru 7 dwar il-privileġġi u l-immunitajiet tal-Unjoni Ewropea. It-tieni motiv ibbażat fuq l-applikazzjoni neċessarja tal-Artikolu 9 tal-Protokoll dwar il-privileġġi u l-immunitajiet tal-Komunitajiet Ewropej. Il-proposti u l-opinjonijiet li saru matul l-intervent ta' J.-M. Le Pen fuq is-sit tal-Front Nazzjonali saru fil-kuntest tal-attivitajiet politiċi ta' J.-M. Le Pen u tar-rikorrent. It-tielet motiv ibbażat fuq il-ksur tal-istess kunċett ta' immunità parlamentari. Ir-rikorrent jikkunsidra li l-Parlament jippretendi li jinjora li l-immunità parlamentari, f'demokrazija, toffri immunità doppja mill-qorti: l-irresponsabbiltà u l-invjolabbiltà. Ir-raba' motiv ibbażat fuq il-ħsara għall-ġurisprudenza stabbilita mill-kummissjoni tal-affarijiet legali tal-Parlament Ewropew fil-qasam ta': libertà tal-espressjoni Il-ħames motiv ibbażat fuq in-nuqqas ta' osservanza taċ-ċertezza legali komunitarja u l-ħsara għall-aspettativi leġittimi. Is-sitt motiv ibbażat fuq il-ħsara għall-indipendenza ta' deputat. Is-seba' motiv ibbażat fuq il-ksur tad-dispożizzjonijiet tar-Regolament tal-Parlament Ewropew relatat mal-proċedura li tista' twassal għall-iskadenza ta' deputat (subparagrafu 2 tal-Artikolu 3(4) ġdid tal-imsemmi regolament). Skont ir-rikorrent, minkejja wkoll li piena aċċessorja ta' ineliġibbiltà li twassal għall-iskadenza tal-mandat huwa previst mil-liġi Franċiża għad-delit imputat lilu, il-gvern Franċiż ma avżax lill-President tal-Parlament, filwaqt li l-proċedure teħtieġ, u ebda organu kompetenti tal-Parlament (il-President, il-Kummissjoni legali, l-Assemblea) ma talab minnu rendikont. L-ommissjoni ta' din il-formalità sostanzjali hija biżżejjed biex tivvizzja r-rapport u d-deċiżjoni kkontestata. It-tmien motiv, ibbażat fuq ksur tad-drittijiet tad-difiża tar-rikorrent. Dan tal-aħħar ma kienx mistieden matul il-vot fis-seduta plenarja tal-Parlament fuq it-talba għat-tneħħija tal-immunità tiegħu. B'hekk, huwa kellu biss 10 minuti biex jargumenta il-motivi tad-difiża tiegħu, għaż-żewġ proċessi li jikkonċernawh, quddiem il-kummissjoni għall-affarijiet legali, wara għeluq tal-attivitajiet minnha, lejn is-sitta ta' filgħaxija. Id-disa' motiv, ibbażat fuq l-assenza ta' kull bażi għall-prosekuzzjoni, għat-talba ta' tneħħija ta' immunità. L-ilment inizjali u l-prosekuzzjoni diliġenti mill-prosekutur Franċiż kontra r-rikorrent jonqsu minn bażi. Skont ir-rikorrent, ir-rapport adottat mill-Parlament huwa f'dan ir-rigward doppjament falz. Il-fatt tal-prosekuzzjoni ġudizzjarja tar-rikorrent minkejja li waqqaf huwa stess il-ksur allegat li tiegħu huwa ma kienx l-awtur u li jiġi deċiż li titneħħa l-immunità parlamentari tiegħu, ma jaqax manifestament taħt il-ġustizzja iżda taħt il-volontà li jindilek, li ssirlu l-ħsara u li jiġi prosekutat dan tal-aħħar u l-moviment tiegħu. Lingwa tal-kawża: il-Franċiż tannulla d-deċiżjoni tal-Parlament Ewropew li tneħħi l-immunità parlamentari tar-rikorrenti, tat-22 ta' Novembru 2016 u li tadotta ir-rapport Nru A8-3018/2016 ta' [X]; tordna lill-Parlement Ewropew iħallas lil Jalkh is-somma ta' EUR 8 000 bħala kumpens għad-danni morali subiti; tikkundanna lill-Parlament Ewropew għall-ispejjeż kollha tal-istanza; tordna lill-Parlement Ewropew iħallas lil Jalkh is-somma ta' EUR 5 000 bħala rimbors għall-ispejjeż rekuperabbli. Insostenn tar-rikors tagħha, ir-rikorrenti tinvoka disa' motivi. L-ewwel motiv huwa bbażat fuq interpretazzjoni żbaljata tal-Artikolu 9 tal-Protokoll dwar il-privileġġi u l-immunitajiet tal-Komunitajiet Ewropej. Ir-rikorrenti tqis li l-Parlament applika b'mod żbaljat ir-regoli marbuta mal-immunità tad-deputati tal-Parlament Franċiż, u ma jiddistingwix sewwa bejn l-Artikoli 8 u 9 tal-Protokoll Nru 7 dwar il-privileġġi u l-immunitajiet tal-Unjoni Ewropea. L-ewwel motiv huwa bbażat fuq l-applikazzjoni neċessarja tal-Artikolu 9 tal-Protokoll dwar il-privileġġi u l-immunitajiet tal-Komunitajiet Ewropej. Skont ir-rikorrenti, l-awtoritajiet ġudizzjarji Franċiżi jallegaw li hija qalet kliem li hija ma kinitx l-awtur tagħhom u li l-imsemmija awtoritajiet ma jikkontestawx li ma jaqgħux fil-kuntest tal-attivitajiet politiċi. It-tielet motiv huwa bbażat fuq ksur tal-kunċett ta' immunità parlamentari. Ir-rikorrenti tqis li l-Parlament jippretendi li jinjora li l-immunità parlamentari, f'demokrazija, toffri immunità ġudizzjarja doppja: l-irresponsabbiltà u l-invjolabbiltà. Ir-raba' motiv huwa bbażat fuq ksur tal-ġurisprudenza stabbilita tal-kummissjoni tal-kwistjonijiet legali tal-Parlament Ewropew fil-qasam tal-: libertà tal-espressjoni Il-ħames motiv huwa bbażat fuq l-inosservanza taċ-ċertezza legali Komunitarja u fuq il-ksur tal-aspettattivi leġittimi. Il-ħames motiv huwa bbażat fuq ksur tal-indipendenza ta' deputat. Is-seba' motiv huwa bbażat fuq interpretazzjoni żbaljata tad-dispożizzjonijiet tar-Regolament tal-Parlament Ewropew marbuta tal-proċedura li tista' twassal għat-tneħħija ta' deputat (l-inċiż 2 tal-Artikolu 3(4) il-ġdid tal-imsemmi regolament). Skont ir-rikorrenti, għalkemm għad-delitt imputat lilha, id-dritt Franċiż jipprevedi piena aċċessorja ta' ineleġġibbiltà li twassal għat-tneħħija tal-mandat, il-Gvern Franċiż dan ma ġabux għall-attenzjoni tal-president tal-Parlament, kif titolbu jagħmel il-proċedura, u l-ebda korp kompetenti tal-Parlament (il-president, il-kumissjoni legali, l-assemblea) ma talbu jwieġeb għal dan. L-omissjoni ta' din il-formalità sostanzjali hija suffiċjenti sabiex tivvizzja r-rapport u d-deċiżjoni kkontestata. It-tmien motiv huwa bbażat fuq ksur tad-drittijiet tad-difiża tar-rikorrenti. Din tal-aħħar ma ġietx mistiedna, waqt il-vot fil-plenarja tal-Parlament fuq it-talba għat-tneħħija tal-immunità tiegħu. Għalhekk, hija kellha biss 10 minuti sabiex issostni l-motivi tad-difiża tagħha, għal żewġ proċessi li kienu jikkonċernawha, quddiem il-kummissjoni għall-kwistjonijiet legali, wara l-għeluq tal-attivitajiet ta' din tal-aħħar, lejn is-sitta ta' fil-għaxija. Id-disa' motiv huwa bbażat fuq l-infondatezza tal-investigazzjonijiet, għat-talba tat-tneħħija tal-immunità, sa fejn: qabel xejn, ir-rikorrenti la hija d-direttriċi tal-pubblikazzjoni tal-verżjoni stampata tal-Front national ("FN") u tal-federazzjonijiet tagħha, u lanqas id-direttriċi tal-pubblikazzjoni tas-siti tal-internet tal-federazzjonijiet FN, u konsegwentement ma hijiex lanqas direttiriċi tal-pubblikazzjoni tal-federazzjoni FN tas-66 (Pyrénées Orientales), kif ukoll, ir-rapport adottat mill-Parlament huwa fid-dawl ta' dan kollu falz doppjament; sussegwentement, din tal-aħħar ma hijiex awtur tar-rivista kontenzjuża iżda l-awturi tagħha kienu magħrufa u fil-frattemp ma ġew investigati meta l-immunità ta' din tal-aħħar tneħħiet; barra minn hekk, li jinbdew investigazzjonijiet kontra persuni eletti taħt il-pretest li dawn jiddikjaraw tibdil tal-leġiżlazzjoni fil-programm tagħhom jikkostitwixxi żvilupp antidemokartiku estremament perikoluż sa fejn jippreġudika b'mod partikolarment gravi l-libertà tal-opinjoni. Lingwa tal-kawża: l-Ingliż tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 7(1)(b) tar-Regolament Nru 207/2009. tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 8(1)(b) tar-Regolament Nru 207/2009. Lingwa tal-kawża: il-Franċiż Il-President tat-Tielet Awla ordna t-tħassir tal-kawża. L-avviż fil-Kawża C-561/16, Saras Energía għandu jaqra kif ġej: Hija kompatibbli mal-Artikoli 7(1) u 20(6) tad-Direttiva 2012/27/UE leġiżlazzjoni nazzjonali li tipprevedi l-possibbiltà li jitwettqu l-obbligi ta' ffrankar tal-enerġija billi jiġi kkreditat l-iffrankar miksub bħala alternattiva għall-kontribuzzjoni finanzjarja lil fond nazzjonali għall-effiċjenza fl-enerġija? Fil-każ ta' risposta fl-affermattiv għad-domanda preċedenti, huwa kompatibbli mal-imsemmija Artikoli 7(1) u 20(6) tad-Direttiva li tkun prevista l-imsemmija possibbiltà alternattiva ta' twettiq tal-obbligi ta' ffrankar tal-enerġija meta l-eżistenza effettiva ta' din l-alternattiva tiddependi mill-fatt li l-Gvern jimplementaha fid-diskrezzjoni tiegħu permezz ta' leġiżlazzjoni? F'dan is-sens, tali leġiżlazzjoni hija kompatibbli meta l-Gvern ma jimplementax din il-possibbiltà alternattiva? Huwa kompatibbli mal-paragrafi 1 u 4 tal-Artikolu 7 tad-Direttiva, mekkaniżmu nazzjonali li jqis li huma partijiet suġġetti għall-obbligi ta' ffrankar tal-enerġija biss l-impriżi li jikkummerċjalizzaw il-gass u l-elettriku u l-bejjiegħa bl-ingrossa ta' prodotti taż-żejt u ta' gassijiet likwifikati taż-żejt, u mhux id-distributuri tal-gass u tal-elettriku u l-bejjiegħa bl-imnut ta' prodotti taż-żejt u ta' gassijiet likwifikati taż-żejt? Fil-każ li tingħata risposta fl-affermattiv għad-domanda preċedenti, hija kompatibbli mal-imsemmija paragrafi tal-Artikolu 7 l-indikazzjoni bħala partijiet obbligati tal-impriżi li jikkummerċjalizzaw il-gass u l-elettriku u tal-bejjiegħa bl-ingrossa ta' prodotti taż-żejt u ta' gassijiet likwifikati taż-żejt, mingħajr ma jiġu ddeterminati r-raġunijiet li wasslu sabiex id-distributuri tal-gass u tal-elettriku u l-bejjiegħa bl-imnut ta' prodotti taż-żejt u ta' gassijiet likwifikati taż-żejt ma jiġux inklużi bħala partijiet obbligati?